Document ID: /roh_data/filtered/fineweb-2-filterrobots_roh.jsonl.gz/50133

La vischnanca metta a disposiziun las maisas, ma endrizzar po mintgin sez. La gronda part è gia pronta, dentant betg tuts han gia pinà lur products.
La blera glieud vegn spetgada suentermezdi
L’emprim chatsch da glieud vegnia a dar sur mezdi. Lura fan blers lur pausa da mezdi a la fiera e mangian là il gentar. Il suentermezdi han ils uffants mintgamai liber ed uschia èsi da quintar cun la fulla gronda il suentermezdi.
Per mintgin insatge
A la fiera da son Martin chattan ins ina massa products. Uschia datti da cumprar products indigens dals purs, sco liongias, chaschiel ed anc auter. Era dal chantun Tessin vegnan savens martgadants per porscher ils products tipics, sco ulivas u tomatas en ieli.
Dultschims ed ils termagls
Per ils uffants èsi surtut impurtant da pudair cumprar dultschims e paun pizieuta. Ma era ils stans cun termagls per ils uffants na mancan betg e vegnan visitads dals pli pitschens cun grond interess.
RR actualitad 08:00